સાધુએ પોતાની મર્યાદામાં રહેવું જોઇએ કેમકે જો સાધુ પોતાની મર્યાદાનું ઉલ્લંઘન કરે તો તે બમણો દોષી બને છે. ગૃહસ્થ જો મોક્ષની યાત્રામાં જઇ રહ્યો છે તો તે બળદગાડામાં યાત્રા કરી રહ્યો છે. ધીમે-ધીમે તે પોતાની ગતિમાં આગળ વધી રહ્યો છે. આ સ્થિતિમાં સાધુની યાત્રા કહીએ તો ક્યાંય સુપરફાસ્ટ છે. જો સુપરફાસ્ટ ટ્રેનની દુર્ઘટના થઇ જાય તો તેના ડ્રાઇવરના જીવવાની કોઇ સંભાવના રહેતી નથી. બળદગાડાની દુર્ઘટનામાં કોઇ મર્યુ હોય તેવું સામાન્ય રીતે સંભળાયું નથી.